cyanic-selkie/wikianc huggingface dataset:
Friedrichshain
Ajalugu
Alates Teisest maailmasõjast ja kogu DDRi perioodi vältel oli Friedrichshain töölisrajoon, kus asus palju tehaseid ja äriettevõtteid. Spree kaldal asusid lao- ja külmhooned, Osthafeni sadam oli üks olulisemaid kaubakäitluskohti Ida-Berliinis. Sadamast põhjas asus enne sõda Osrami hõõglampide tehas, mis sõjas purustati ning taasavati 1969. aastal nimega Kombinat Glühlampenwerke NARVA. Saksamaa ühendamise järel ostis kogu piirkonna investor, kes kulutas enam kui miljard eurot kompleksi äripindadeks muutmisele. Praegu nimetatakse kompleksi Oberbaum-Cityks. pisi|vasakul|Simon-Dach-Straße Friedrichshain oli ka oluline Ida-Berliini kultuurielus. 1962. aastal avati seal Ida-Saksamaa suurim kino Kosmos. 1996. aastal ehitati see ümber Berliini esimeseks kobarkinoks ning 2005. aastal meelelahutuskeskuseks. 1981. aastal valmis suurejooneline vee- ja spordikeskus Sport- und Erholungszentrum.
Saksamaa ühendamise käigus kasutasid paljud Lääne-Saksa skvotterid ära olukorda, kus renoveerimata hooned seisid tühjalt, ja kolisid neisse elama. 1990. aastal lõppes hõivamiste laine rahutustega Mainzer Straße tänaval. Politsei tühjendas suurema osa hoonetest, kuid mõned tollastest elanikest elavad siiani neis hoonetes. Svottimiskultuurist kasvas Friedrichshainis välja mitmekülgne sotsiokultuuriline keskkond, mis tõmbab ligi Berliini kolivaid tudengeid ja välismaalasi.
1990. aastate lõpus kujunes Simon-Dach-Straße ümbruses välja pubide ja baaride kvartal, mis tõmbab ligi noori kogu linnast. Kuna paljudel baaridel on rohkelt istekohti ka kõnniteedel, on neist lähtuv lärm põhjustanud vastuolusid kohalike elanike ja baarpidajate vahel.
Praeguseks on suurem osa Friedrichshaini vanemast hoonestusest renoveeritud ja linnaosas on käimas gentrifikatsiooniprotsess.
Transport
Friedrichshainis asub üks Berliini suurimaid kaugliinide raudteejaamu Ostbahnhof. Uue Hauptbahnhofi jaama avamisega 2006. aastal kaotas Ostbahnhof siiski oluliselt oma tähtsust, sest põhja-lõunasuunalised rongid seal enam ei peatunud. Ostbahnhofi nimi on aja jooksul korduvalt muutunud: Frankfurter Bahnhof, Niederschlesisch-Märkischer Bahnhof, Schlesischer Bahnhof, Ostbahnhof, Hauptbahnhof ning praegu jälle Ostbahnhof. pisi|vasakul|Warschauer Straße metroojaam Friedrichainis asuv linnaraudteejaam S-Bahnhof Ostkreuz on üks Saksamaa suurimaid ümberistumisjaamu, seda läbib päevas umbes 100 000 reisijat. Pärast Ostrkreuzi jaama ümberehitamist aastatel 2006–2018 saab seal S-Bahni rongilt ümber istuda linnalähirongidele.
Üle Oberbaumbrücke silla Kreuzbergist Friedrichshaini liikuva U1 metrooliini lõpp-peatus on Warschauer Straße jaamas. Liin ehitades kavandati selle lõpp-peatust Frankfurter Tori juurde, kuid hetkel on plaan hüljatud teiste arendustööde huvides. Warschauer Straße jaama lähistel asus enne Teist maailmasõda Stralauer Tori jaam, mis hiljem kandis Osthafeni nime, kuid see hävis sõjas ning seda ei taastatud.
1930. aastal ühendati Friedrichshain metrooliiniga U5 idapoolsete rajoonide ja Alexanderplatziga. 2015. aastaks peaks valmima liini pikendus uue Berlin Hauptbahnhofini. 2010. aastal hakati ehitama ka liini Alexanderplatzi ja Pariser Platzi jaamade vahele.
Trammiliin M10 ühendab Warschauer Straße metroojaama Mitte linnarajoonis asuva Nordbahnhofi jaamaga.
Vaatamisväärsused
pisi|East Side Gallery
Reeda Toots
Reeda Toots (aastast 1985 Reeda Kreen-Toots; sündinud 17. aprillil 1961 Tallinnas) on eesti näitleja ja lavastaja.
Ta lõpetas 1979, aastal Tallinna 2. Keskkooli ja 1984. aastal Tallinna Riikliku Konservatooriumi lavakunstikateedri 11.lennu. Laulis 1980. aastani Ellerheina tütarlastekooris.
Aastatel 1984–1994 töötas ta Rakvere Teatris näitlejana ja 1994–1995 Eesti Televisiooni teatrisaadete toimetuses. Aastast 1999 olnud Eesti Nuku- ja Noorsooteatris lavastaja ja 2005–2008 muusikajuht, 2000–2009 samas noortestuudio juhataja. Vahepeal ja hiljem on tegutsenud vabakutselisena ja aastast 2010 NUKU koori dirigendina (kontsertlavastused „Nukkude laulud”, 2013, koostöös Eesti Kontserdiga; „Mõistatused. Iga ilmaga, tuulega eriti”, 2014). Kirjutanud lavastustele muusikat („Välejalgne kuningatütar”, 1990, „Väga lihtne lugu”, 2007), teinud laste telesarja „Wohh, Won ja sõbrad” (2002), lavastanud kontserte. Õpetab näitlemist Muusikalikoolis.
Isiklikku
Ta oli alates 1985. aastast abielus Toomas Kreeniga.
Maailmarahu (skulptuur)
"Maailmarahu" (soome keeles "Maailman rauha" või "Rauha maailmalle", rootsi keeles "Världsfreden", vene keeles "Мир во всем мире") on pronksskulptuur, mille Moskva linn kinkis 1989. aastal Helsingi linnale. Skulptuur avati Helsingis Hakaniemenrantas 14. jaanuaril 1990 – kaks kuud peale Berliini müüri langemist. Kuju autor on Oleg Kirjuhhin.
Kuju teisaldati augustis 2022.
Volkswagen Tiguan
Volkswagen Tiguan on Volkswageni maastur, mida esitleti 2007. aastal ning tegu oli teise maasturimudeliga Volkswageni mudelivalikus.
Esimene põlvkond (5N; 2007)
Esimese põlvkonna Tiguan avalikustati 2007. aasta juunikuus ning tegu oli kahe istmereaga ning ristiasetusega mootoriga väiksema linnamaasturiga. Esimese põlvkonna Tiguan kasutas Volkswageni PQ46 platvormi, mis oli ka Volkswagen Passatil (B6) kasutusel.
Müügisaalidesse jõudis Tiguan 2008. aasta alguses.
Mudeliuuenduse läbis esimene põlvkond 2011. aasta suvel, mille käigus muudeti oluliselt ka esi- ja tagatulede disaini.
Esimese põlvkonna Tiguani müüdi 2014. aasta märtsis Eestis 29 tükki. Tiguan on ruumikas, mõningase mootorivaliku ning suure kaaluga. 2,0 TDI kütusekulu on: 7,2 l/100 km.
Teine põlvkond (AD/BW; 2016)
Teist põlvkonda esitleti 2016. aastal Frankfurdi autonäitusel.
2017. aastal esitleti pikema kerega mudelit Tiguan Allspace, mis on 22 cm pikem kui tavaline Tiguan.
Tiguan on ka vägagi populaarne ning oluline mudel Volkswageni jaoks - 2019. aasta alguseks oli müüdud tervelt 5 miljonit Tiguani, millest 2018. aastal müüdi ligi 800 000 tk.
2020. aasta kevadeks oli toodetud juba 6 miljonit Tiguani ning 2019. aasta tootmisnumber oli 910 926 autot. See teeb Tiguanist Volkswageni ja Volkswagen Grupi kõige enimmüüdud mudeli ning kõige populaarsema linnadžiibi Euroopa turul.
Tammesikk
Tammesikk (Phymatodes testaceus) on mardikaliste seltsi siklaste sugukonda kuuluv putukaliik.
Putukas on Eestis haruldane, peamiselt esineb Lääne-Eestis.
Kanada kummituslinnade loend
Siin on Kanadas asuvate kummituslinnade nimekiri. Kummituslinn on mahajäetud linn, mis on kaotanud suurem osa oma elanikkonnast. Linnade hülgamisi põhjustab, kas äride sulgemine, maanteede ja raudteede ümber suunamine või mõne maavara ammendumine.
Ariogala vald
Ariogala vald (leedu keeles Ariogalos seniūnija) on 2. järgu haldusüksus (vald) Leedus Raseiniai rajoonis
Valla pindala on 235 km². 2013. aasta seisuga elas seal 3585 inimest. Valla keskus on Ariogala linn, mis aga valla koosseisus ei kuulu. Vallamaja asub aadressil Vytauto g. 103. Vallavanem on Juozas Labanauskas.
Gibraltari Jalgpalliliit
Gibraltari Jalgpalliliit (GFA) (inglise keeles Gibraltar Football Association) on Gibraltar jalgpalli katusorganisatsioon, mis korraldab kohalikke jalgpallimeistrivõistlusi (sh Gibraltari Premier Division), haldab eri koondisi (sh esinduskoondist).
Õnnelik pettus
"Õnnelik pettus" (originaalis L’Inganno felice) on Gioachino Rossini koomiline ooper (farsa) ühes vaatuses Giuseppe Maria Foppa libretole. Esmaesitus toimus 8. jaanuaril 1812 Veneetsia Teatro San Moisès.
Rollide esmaesitajad
-         Filippo Galli (Batone)
-         Teresa Bell-Giorgi (Isabella)
-         Raffaele Monelli (Bertrando)
-         Vincenzo Venturi (Ormondo)
-         Luigi Raffanelli (Tarabotto)
Ajalugu
Romantiline melodraama buffo elementidega. Tohutult populaarne väljatulekul. Järgnesid lavastused Veneetsia Teatro San Lucas (1818), Pariisis (1819), Livornos (1820), Veneetsia Teatro San Giovanni Grisostomos (1820), Napolis (1831), Milanos (1831) ja Parmas (1834). Pärast esialgset edu jäi teos Rossini kuulsamate koomiliste ooperite (Il barbiere di Siviglia, La Cenerentola, L'italiana in Algeri) varju ja kadus teatrite mängukavadest. Ehkki sisaldab palju head muusikat, mida maestro on oma hilisemates teostes modifitseeritud kujul kasutanud, on see farssooper Rossini viiest farssooperist kõige vähem esitatud. 1973. aastal toimusid etendused Carraras, Massas, Volterras, Sienas, Larderellos, Pistoias, Roomas, Arezzos, Grossetos ja Solvays. Rossini ooperifestivalil Pesaros kanti teos ette 1980 ja 1994. aastal. Firenzes ja Spoletos olid lavastused 1996. aastal.
Ooper on helisalvestatud 1963., 1992., 1996. ja 2005. aastal.
Rollid
-         Isabella (sopran), hertsogi abikaasa
-         Bertrando (tenor), hertsog
-         Ormondo (bass), hertsogi sõber
-         Batone (bass), Prmondo usaldusisik
-         Tarabotto (bass), kaevurite juht
Süžee
Tegevus toimub 19. sajandi alguses mereäärses kaevandusasulas. Tegemist on veetleva endise külaneiu, nüüd hertsoginna Isabella armuseiklustega, mis on väikeses ühiskonnas avalikuks tulnud ning leidnud nii hukkamõistu kui ka imetlust. Isabella on hertsog Bertrando abikaasa. Ta elas oma mehega õnnelikult päevani, mil hertsogi usaldusmees Ormondo tegi talle ettepanekuid seksuaalseks suhtlemiseks, mille naine tagasi lükkas. Kättemaksuks hakkas Ormondo hertsoginnat avalikult süüdistama truudusetuses oma mehe vastu. Ormondo andis hertsogi kannupoisile Batone altkäemaksu, et too viiks naise paadiga merele ja jätaks üksi lainete meelevalda. Kohaliku kaevuriteühiskonna juht Tarabotto päästab Isabella hukkumisest. Sellest ajast peale peetakse külas Isabellat hukkunuks. Teatakse aga, et Tarabotto juurde on asunud elama tema nõbu nimega Nisa. Kümme aastat on möödunud sellest ajast. Ooperi tegevus algab momendist, kui hertsog Bertrando saabub Tarabotto rauakaevandust inspekteerima. Nisa / Isabella armastab jätkuvalt oma meest. Ta kirjutab hertsogile kirja, et on olnud süütu. Tarabotto lubab aidata tal oma mees tagasi saada. Hertsog armastab samuti endiselt oma naist. Teda saadavad kaevanduse visiidi ajal Ormondo ja Batone. Kui hertsog läheb Tarabotto saatel kaevandusi vaatama, jääb Batone Nisaga üksi. Mees tunneb enda suureks ehmatuseks Isabella ära. Ka kaevandusest naasnud Bertrando tunneb oma naise ära. Ormondot informeeritakse asjade uuest käigust. Ta annab Batonele käsu Nisa röövida. Tarabotto korraldab asjad nii, et Isabella saab võimaluse tõestada seltskonnale, kes ta tegelikult on. Tal on alles hertsoginna riided. Truu abikaasana on ta pidevalt kandnud kaasas hertsogi pilti. Tarabotto saab teada Ormondo uuest plaanist Isabella suhtes, millest informeerib ka hertsogi. Näomaskides Ormondo ja Batone tulevad naist röövima. Ormondo võetakse vahi alla, kuid Batonele annab Isabella andeks.
Reither Spitze
Mäenõlvalt laskub Inni lisajõgi Schlossbach.
Geoloogia
Reither Spitze tipp ja Seefelder Spitze hari (2221 m) on peadolomiidist. Seda ülemise peadolomiidi tsooni ümbritseb rõngakujuline õli ja osaliselt kivistisi sisaldav Seefeldi lademe tsoon. Kalakivististe tõttu nimetatakse selle piirkonna õlisisaldavat kiltkivi ka vanakreeka kala tähendava sõna ἰχθύς järgi ihtüoolkilt. Neid kive kaevandati erinevates kohtades Reither Spitze ümbruses ihtüooli saamiseks. Peamine karjääriala asus Reither Spitze jalamil Seefeldist kagus Reither Jochalmi piirkonnas.
Wissam Ben Yedder
Wissam Ben Yedder (sündinud 12. augustil 1990 Sarcelles'is) on Prantsusmaa jalgpallur, kes mängib ründaja Prantsusmaa kõrgliiga klubis Monaco ja Prantsusmaa jalgpallikoondises.
Ta alustas karjääri Prantsusmaa amatöörliiga klubis UJA Alfortville. 2010. aastal liitus ta Prantsusmaa kõrgliiga klubiga Toulouse. Ta lõi klubis särgis Prantsusmaa kõrgliigas kokku 63 väravat. 2016. aastal suundus ta üheksa miljoni euro eest Hispaania kõrgliiga klubisse Sevilla.
13. märtsil 2018 lõi ta UEFA Meistrite Liiga kaheksandikfinaalis kaks väravat Manchester Unitedi, kindlustades Sevillale esimest korda pärast 1958. aastat Euroopa karikas või Meistrite Liigas edasipääsu veerandfinaali.
2019. aasta augustis naasis ta Prantsusmaa kõrgliigasse, liitudes Monacoga.
Koondisekarjäär
Debüüdi Prantsusmaa rahvuskoondises tegi ta 23. märtsil 2018 sõprusmängus Colombia vastu. Koondisekarjääri esimese värava lõi ta 11. juunil 2019 EM-i valikmängus Andorra vastu.
Ruhrimaa okupeerimine
Ruhrimaa okupeerimine oli Prantsusmaa ja Belgia okupatsioon Saksamaa Ruhri piirkonnas aastatel 1923–1925.
Ticineto
Ticineto on vald Itaalias Piemonte maakonnas Alessandria provintsis.
102 meetri kõrgusel merepinnast asuva Ticineto asustustihedus on keskmiselt inimest ruutkilomeetri kohta.
Ticineto piirneb järgmiste omavalitsusüksustega: Borgo San Martino, Frassineto Po, Pomaro Monferrato, Valmacca.
Ruhrimaa okupeerimine
Ruhrimaa okupeerimine andis Saksamaa taasrelvastumisele hoogu ning tõstis riigis parem- ja vasakäärmuslike liikumiste populaarsust.
Peep Talving
pisi|Peep Talving Peep Talving (sündinud 14. detsembril 1965 Haapsalus) on eesti arst ja arstiteadlane (traumakirurg) ning endine vehkleja.
Elulugu
Ta alustas meditsiiniõpinguid Tartu Riikliku Ülikooli arstiteaduskonnas ja jätkas Rootsis Karolinska Instituudis. Meditsiiniteaduste doktor traumakirurgia alal (2006, Karolinska Instituut).
Ta töötas New Yorgi Bronx Municipal Hospitalis USA-s ja siis Groote Schuur Hospitalis Kaplinnas Lõuna-Aafrikas. Pärast seda tegeles ta õpetamise, ravimise ja teadustööga taas USA-s Los Angeleses Los Angelese maakonna- ja Lõuna-California Ülikooli haiglas.
2013. aasta oktoobris naasis ta Eestisse ning asus tööle nii Põhja-Eesti Regionaalhaiglas, Tartu Ülikooli Kliinikumis kui ka Tartu Ülikoolis.
15. oktoobril 2018 alustas ta tööd Põhja-Eesti Regionaalhaigla juhatuse liikme-ülemarstina.
Teadustöö
Tema artikleid on ilmunud maailma teadusajakirjades, lisaks on ta kirjutanud oma kogemustest peatükke traumakirurgide käsiraamatutesse ja ennekõike hinnatakse tema teadmisi teravtraumade alal.
Vehklejana
Ta võitis aastatel 1992–1994 Rootsi meistrivõistlustel Stockholmi Politsei Spordiseltsi ridades espadroni individuaalvõistluses kolm kuldmedalit.
Ta võistles 1993. aastal Essenis vehklemise maailmameistrivõistlustel Eesti espadronikoondise koosseisus.
Thomas Timusk
Thomas Timusk (sündinud 3. juunil 1933) on eesti eksperimentaalfüüsik.
Bakalaureusekraadi füüsikas sai ta Toronto Ülikoolist, doktorikraadi USAs New Yorgi osariigis asuvast Cornelli Ülikoolist. Järeldoktorantuuri õpingud viisid teda Saksamaale ja USAsse.
Töötab Hamiltoni McMasteri Ülikoolis, kus uurib materjalide omadusi infrapunakiirguse abil.
Kasutades infrapunaspektroskoopiat, on ta uurinud võremoonutusi leelishalogeniidkristallides, kvaasikristalle, eksitonide gaasi elektron-auk vedelikus pooljuhtides, kosmilist reliktkiirgust ja kiirguse levikut soojustavates materjalides, nagu klaaskiud ja hane suled.
2000. aastal anti talle Kanada Assotsiatsiooni medal saavutuste eest füüsikas ja Brockhouse’i medal saavutuste eest tahkise ja materjalide füüsikas. 2002. aastal sai Thomas Frank Isaksoni auhinna silmapaistva panuse eest tugevalt korreleeritud elektronide spektroskoopiasse.
Häbi
Häbi (ka häbitunne) on moraalne tunne, milles inimene mõistab hukka mõne oma teguviisi, motiivi või omaduse. Häbitunne võib tekkida teiste inimeste hukkamõistva suhtumise tõttu või ka ilma selleta.
Inimene häbeneb midagi teha, kuna kardab olla ebapädev.
Piinlikkus erineb häbist selle poolest, et erinevalt piinlikkusest ei ole häbi otseselt seotud teiste inimestega ning eeldab süütunnet.
Oitmelaid
Oitmelaid (ka Kalmelaid) on Saare maakonnas Saaremaa vallas Unguma küla alal Kiudu lahes asuv 3,34 hektari suurune saar (laid). Saare rannajoone pikkus on 1,3 kilomeetrit.
Nike Air Force
Nike Air Force on Nike valmistatud spordijalatsite sari, mis sai alguse Air Force 1-st ja hõlmas seejärel Air Force 2, Air Force 3, Air Force STS, Air Force 5, Air Force XXV ja Air Force. 09. Air Force 1 lõi disainer Bruce Kilgore ja see oli esimene korvpallijalats, mis kasutas Nike Airi tehnoloogiat. Jalanõud on saadaval madala, keskmise ja kõrge ülaosaga.
Juudakristlus
Juudakristlus (ka juudikristlus) oli Jeruusalemmas 30. aastatel m.a.j tekkinud algkristluse rühmitus. Juudakristlased olid juuda suguharu inimesed, kes hakkasid arvama, et oodatud messias on juba saabunud.
Oitmelaid
Laid on pikliku kujuga ja kivise pinnamoega.
Nike Air Force
Ajalugu
Jalanõu kujundas Bruce Kilgore; nimi viitab lennukile Air Force One, mis lennutab Ameerika Ühendriikide presidenti. Nike Air Force 1-d olid New Yorgis Harlemis üldlevinud, mistõttu tekkis hüüdnimi "Uptowns".
Juudakristlus
Juudakristlased oli Jeruusalemma algkogudusest alguse saanud ristiusu suund, kes pidasid kinni pärimuslikest tavadest (söögieeskirjad ja puhtusnõuded). Jeruusalemmas tegutsesid nad kuni linna hävinguni aastal 70 m.a.j.
Oitmelaid
Laiu koordinaadid on.
Juudakristlus
Juudakristlus levis seejärel Jordani-tagusel alal, Galilea maakonda, Süüriasse ja mujale (nad olid juba Roomas 60-datel). Püsis seal 7 sajandini.
Nike Air Force
Kirjeldus
pisi|Levinud valged Nike Air Force jalanõud Jalatseid müüakse viies erinevas stiilis: ülimadalad, madalad, keskmised, kõrged ja ülikõrged. Keskosaga on kaasas ühendatud rihm. Kõrge otsaga Air Force 1s on takjapaelaga; keskmise ülaosa rihm on kinnitatud kinga külge, samas kui kõrge ülaosa rihm on mõnel versioonil liigutatav ja eemaldatav. Kuigi jalanõu on saadaval erinevates värvides ja värvilahendustes, on kõige levinumad müüdavad Air Force 1-d ühevärvilised valged, teine levinuim on täismust. Veel üks Air Force 1 jalatsi tunnusjoon on väike medaljon, mis on kinnitatud paelte põhja külge, kuid mille mõlemal küljel on augud, nii et selle saab eemaldada, libistades selle kingapaela küljest ära. Medaljonile on graveeritud kiri "AF-1", mille kõrvale on kirjutatud aastaarv "'82" ning ajalooliselt on see olnud hõbedast värvi.
Oitmelaid
Oitmelaid kuulub Kahtla-Kübassaare hoiuala koosseisu ja on looduskaitse all.
Juudakristlus
Üheks selliseks piirkonnaks, kus tekkis juudakristlik kogukond, oli Adiabene ja eriti selle pealinn Arbela. Adiabene oli pooliseseisev, Iraaniga tihedalt seotud kuningriik. Riigis oli üsna suur ja mõjukas juudi kogukond. Ajaarvamise 40. aasta paiku pöördus riigi kuningakoda judaismi. Oletatavasti jõudis juudakristlus siia juba esimese aastasaja lõpul.
Juudakristluse erakonnad: Juudakristlus jäi alla nii pauluse-markioni kreekakeelsele kristlusele (=hellenistlikule kristusele) kui ka sünagoogi judaismile. Areng kahes eri suunas on algkristluse esimene usulahknemine. Juudakristlased eitasid areneva ristiusu ja hellenismi ühendust (sünteesi), mis iseloomustas hellenistliku kristlust.
Juudakristlased, eelkõige natsareenid, pidasid Jeesust Maarja ja Joosepi loomulikuks pojaks, kes sai ristimisega Jordanis prohvetiks ning tulevaseks messiaks. Juudakristlaste esindajatena mainitakse Apostlite raamatus Peetrust (Siimon) ja Jaakobit. Nad järgisid Moosese seadusi. Vt ka Jaakobuse kiri.
Bultfontein
Bultfontein on linn Lõuna-Aafrika Vabariigis Free State'i provintsis Lejweleputswa ringkonnas, Tswelopele valla halduskeskus.
Bultfontein on asutatud 1874. aastal.
Lõuna-Aafrika Vabariigi 2011. aasta rahvaloenduse andmetel oli Bultfonteini elanikest mustanahalisi aafriklasi 93,3%, valgeid 5,5%, värvilisi 0,5%, India või Aasia päritolu inimesi 0,5% ja teisi 0,2%. Sotho keelt pidas emakeeleks 56,7% inimesi, koosa keelt 22,7%, tsvana keelt 9,5%, afrikaani keelt 6,1% ja teisi keeli 5,0%.
Islam ja mitmekultuurilisus
Islam ja mitmekultuurilisus on üks olulisimatest aspektidest 21. sajandi mitmekultuurilises ühiskonnas.
Negatiivne vastukaja mitmekultuurilise poliitika suhtes
Ajakirjas Hudson Review ilmunud artiklis kirjutab Bruce Bawer sellest, mida ta arvab edasiarenevatest ideedest ja poliitikast Euroopas, eriti Hollandis, Taanis, Suurbritannias, Norras, Rootsis, Austrias ja Saksamaal. Oma arvamusloos märgib Bawer, et mitmekultuuriline poliitika ei aita ühiskonnal lõimuda, vaid õõnestab seda ning paneb inimesi unustama oma rahvusliku identiteedi.
Kokkusobimatus ilmaliku ühiskonnaga
Kokkusobimatust ilmaliku ühiskonnaga on mõjutanud viimaste filosoofide poolt toetatud mitmekultuurilisuse hoiak, mis on tihedalt seotud uute filosoofide pärandiga. Tulist poleemikat teema kohta on tekitanud mitmed mitmekultuurilise poliitika vastasuse toetajad, nagu näiteks Pascal Bruckner ja Paul Cliteur, kelle arvamused on sütitanud ülemaailmse arutelu.
Šariaadi toomine Lääne riikidesse
Kanadas muutus šariaadil põhinevate perekohtute lubamine riigis suureks vaidlusaluseks küsimuseks ning see sai meedias suure kajastuse. Suurbritannia pealinn London on maailma kõige suurem linn, kus elanikud on usulistel põhjustel eraldatud rohkem kui rassi põhjal. 25% Londoni seitsmest miljonist elanikust elab religioosselt eraldatud linnaosades.
Arvamused
Saksa Sotsiaaldemokraatliku Partei ridadesse kuulunud majandusteadlane Thilo Sarrazin on islami ja mitmekesisuse teemat teravalt kritiseerinud ning öelnud: "Kui me nii edasi toimetame nagu 40 viimast aastat, hääbume demograafiliselt ja kuhtume intellektuaalselt… Meile kultuuriliselt ja hariduslikult kaugete inimrühmade massiline sisseränne Aafrikast, Lähis-Idast ja Lõuna-Aasiast ei lahenda probleeme, vaid tekitab neid juurde" (raamat "Deutschland schafft sich ab").
Miðgarðr
Miðgarðr (vanapõhja keeles 'keskmine õu') on muinaspõhja mütoloogias inimeste maailm, üks üheksast maailmast.
See on üheksast maailmast ainus, mis on inimestele täielikult nähtav. Teised maailmad võivad inimeste maailmaga põimuda, kuid on valdavas osas inimestele nähtamatud.
Kreeka Jalgpalliliit
Kreeka Jalgpalliliit (HFF) (kreeka keeles Ελληνική Ποδοσφαιρική Ομοσπονδία) on Kreeka jalgpalli katusorganisatsioon, mis korraldab kohalikke jalgpallimeistrivõistlusi (sh Kreeka Super League), haldab eri koondisi (sh esinduskoondist).
Angela Ivask
Angela Ivask (sündinud 25. oktoobril 1975) on eesti toksikoloog, kes uurib nanomaterjalide toksikoloogiat.
Angela Ivask kaitses doktoriväitekirja geenitehnoloogias 2006. aastal Tallinna Tehnikaülikoolis. Teadustööd on ta teinud Eestis Keemilise ja Bioloogilise Füüsika Instituudis In vitro ja ökotoksikoloogia uurimisrühmas, mis koosneb ökotoksikoloogia, ökoloogia, keskkonnakeemia, molekulaarbioloogia ja mikroobifüsioloogia alal kompetentsetest teadlastest. Seal uuris ta ainete ja nanosuuruses osakeste toksilisuse mehhanisme.
2010. aastast töötab ta Californias Nanotehnoloogia Keskkonna Efektide Uurimise Keskuses.
Liivakella sanatoorium
"Liivakella sanatoorium" ("Sanatorium pod Klepsydrą") on Bruno Schulzi jutustuste kogumik. Selle avaldas 1937. aastal kirjastus Rój.
Nimijutustuse ja jutustuse "Kevad" ("Wiosna") järgi on tehtud poola mängufilm "Liivakella sanatoorium".
Käina koolipark
pisi|Käina koolipark Käina (kooli)park on kaitsealune park Hiiu maakonnas Hiiumaa vallas Käina alevikus Käina Gümnaasiumi juures. Pargis on ka arboreetum, mille pindala on 5,2 ha.
Liivakella sanatoorium
Eesti keeles ilmus "Liivakella sanatoorium" 2019. aastal Hendrik Lindepuu tõlkes.
Lunohods 1
Lunokhods-1 oli "Pioner Latvii" tüüpi külmutustraaler, kodusadamaks Liepaja.
Tehnilised detailid
Projekt: 394a
Tüüp: Pioner Latvii
Parda number: РБ-057RB
Ehitatud Musta Mere Laevaehitustehases, Nikolajevis 1971
Hukk
Lunohods 1 hukkus Shetlandi saarte idarannikul 9. novembril 1993. Lerwicki sadama reidil seisnud laeva ankrud ei suutnud tugevas lõunatormis laeva pidada ning see triivis Bressay majaka lähedal rannakaridele, purunes ja vajus osaliselt vee alla. Shetlandi Sikorsky S-61N tüüpi rannavalvekopter "Oscar Charlie" päästis laevalt kõik 152 pardal olnud meeskonnaliiget (ühe versiooni järgi ujus üks mees siiski ise kaldale ), paar päeva hiljem päästeti ka laeva kass. Päästeoperatsiooni käigus püstitas kopter ka siiani püsiva ühe päästelennu käigus korraga ära päästetud inimeste arvu rekordi, kus 18 reisijakohaga kopterisse mahutati 32 päästetut. Õnnetuskoha koordinaadid on.
Õnnetuse tagajärjel sattus merre 15 tonni kütteõli.
Õnnetuse järel murdus laeva vrakk kolmeks osaks. Selle ahtriosa asus püstises asendis kõigest 2 m sügavuses vees, kõrgudes valdavas osas üle merepinna. Praeguseks on talvine jää ja tormid üle merepinna ulatunud ahtriosa ära lammutanud ning laeva vrakki võib veepinnal näha vaid mõõna ajal. Eraldunud kesk- ja vööriosa jäid aga allapoole merepinda, keskosa 30 m sügavusele, vööriosa vajus 45 meetri sügavusele ja lamab külili vasakul poordil. Vrakk on saanud populaarseks sukeldumiskohaks.
Pierre Engvall
Pierre Ove Tommy Engvall (sündinud 31. mail 1996 Ljungbys) on Rootsi jäähokimängija, kes mängib ründajana NHL-i klubis New York Islanders.
Hooajal 2014–15 debüteeris ta Rootsi kõrgliigas Frölunda HC. Aastatel 2015–2017 mängis ta Rootsi esiliigaklubis Mora IK. Hooajal 2017–18 mängis ta Rootsi kõrgliigaklubis HV71.
2014. aastal valis Toronto Maple Leafs ta NHL-i draft'is 188. valikuna. Hooaja 2017–18 lõpus asus ta mängima American Hockey League'is (AHÖ) Maple Leafsi noorteklubis Toronto Marlies ning võitis samal hooajal klubiga Calder Cup'i. 2018. aasta mais sõlmis ta Maple Leafsiga kaheaastase lepingu. NHL-is debüteeris Engvall 19. novembril 2019 mängus Vegas Golden Knightsi vastu ja lõi esimese värava kaks päeva hiljem mängus Arizona Coyotesi vastu. 2020. aasta veebruaris pikendas ta Maple Leafsiga lepingut kahe aasta võrra. Hooajal 2021/22 tegi Engvall NHL-is seni oma resultatiivseima hooaja (15+20).
2023. aasta veebruaris kaubeldi Engvall Maple Leafsist New York Islandersi.
Suginčiai vald
Suginčiai vald (leedu keeles Suginčių seniūnija) on 2. järgu haldusüksus (vald) Leedus Molėtai rajooni territooriumil.
Valla pindala on 220 km². 2011. aasta seisuga elas seal 1816 inimest. Valla keskus on Suginčiai küla. Vallamaja asub aadressil Darželio g., 1. Vallavanem on Nijolė Jauneikienė.
pisi|Kaniūkai pisi|Mažeikiai pisi|Melninkai pisi|Mitkėnai pisi|Padvarniai pisi|Sidabrinės pisi|Skudutiškise kirik pisi|Suginčiai pisi|Šileikėnai pisi|Želvos pisi|Žibėčiai I pisi|Vorėnai linnamägi pisi|Virintai järv pisi|Verbiškės
Lisaks küladele on vallas ka mõned huutorid
Luteiniseeriv hormoon
Luteiniseeriv hormoon (LH, tuntud ka kui lutropiin ) on hormoon, mida toodab eesmine ajuripats. Järsk LH sisalduse suurenemine, mida nimetatakse LH vooks, põhjustab emastel isenditel ovulatsiooni ja kollakeha (corpus luteum) arengut. Isastel isenditel, kelle puhul on LH-d kutsutud ka interstitsiaalseks rakku stimuleerivaks hormooniks (ICSH), stimuleerib see Leydigi rakke, põhjustades testosterooni teket. LH töötab sünergias FSHga.
Struktuur
LH on heterodimeerne glükoproteiin. Iga monomeerne osake on glükoproteiini molekul; üks alfa- ja üks beeta-alaühik moodustavad koos terve, funktsioneeriva proteiini.
LH struktuur sarnaneb teiste glükoproteiinsete hormoonide omaga: folliikuleid stimuleeriv hormoon (FSH), kilpnääret stimuleeriv hormoon (TSH) ja inimese koorioni gonadotropiin (hCG). Proteiini dimeer sisaldab kaht glükopeptiidset alaühikut, alfa- ja beeta-alaühik, mis on mittekovalentselt seotud:
Inimeste 92 aminohappe pikkune LH alfa-alaühik on järgneva järjestusega:
NH2 – Ala – Pro – Asp – Val – Gln – Asp – Cys – Pro – Glu – Cys – Thr – Leu – Gln – Glu – Asn – Pro – Phe – Phe – Ser – Gln – Pro – Gly – Ala – Pro – Ile – Leu – Gln – Cys – Met – Gly – Cys – Cys – Phe – Ser – Arg – Ala – Tyr – Pro – Thr – Pro – Leu – Arg – Ser – Lys – Lys – Thr – Met – Leu – Val – Gln – Lys – Asn – Val – Thr – Ser – Glu – Ser – Thr – Cys – Cys – Val – Ala – Lys – Ser – Tyr – Asn – Arg – Val – Thr – Val – Met – Gly – Gly – Phe – Lys – Val – Glu – Asn – His – Thr – Ala – Cys – His – Cys – Ser – Thr – Cys – Tyr – Tyr – His – Lys – Ser – OH
NH2 – Ser – Arg – Glu – Pro – Leu – Arg – Pro – Trp – Cys – His – Pro – Ile – Asn – Ala – Ile – Leu – Ala – Val – Glu – Lys – Glu – Gly – Cys – Pro – Val – Cys – Ile – Thr – Val – AsnThr – Thr – Ile – Cys – Ala – Gly – Tyr – Cys – Pro – Thr – Met – Met – Arg – Val – Leu – Gln – Ala – Val – Leu – Pro – Pro – Leu – Pro – Gln – Val – Val – Cys – Thr – Tyr – Arg – Asp – Val – Arg – Phe – Glu – Ser – Ile – Arg – Leu – Pro – Gly – Cys – Pro – Arg – Gly – Val – Asp – Pro – Val – Val – Ser – Phe – Pro – Val – Ala – Leu – Ser – Cys – Arg – Cys – Gly – Pro – Cys – Arg – Arg – Ser – Thr – Ser – Asp – Cys – Gly – Gly – Pro – Lys – Asp – His – Pro – Leu – Thr – Cys – Asp – His – Pro – Gln – Leu – Ser – Gly – Leu – Leu – Phe – Leu – OH
pisi|450px|Luteiniseeriva hormooni (LH) [[vereproovi referentsväärtused menstruaaltsükli jooksul. – Bioloogiliste astmete järgi tähistatud vahemikke võib kasutada täpselt jälgitavate menstruaaltsüklite puhul võrdluseks teiste bioloogiliste markeritega, mis sõltuvad tsükli progressist nii, et ajaskaalat surutakse kokku või venitatakse vastavalt sellele, kui palju kiiremini või aeglasemalt see toimub võrreldes keskmise tsükliga. – Tsüklitevaheline muutlikkuse vahemik on sobivam mittejälgitavate tsüklite puhul, kus on teada ainult menstruatsiooni algus, kuid naine ise teab üpris täpselt oma ovulatsiooni keskmist pikkust ja need on suhteliselt regulaarsed. Ajakava surutakse kokku või venitatakse nii, et see langeks kokku populatsiooni keskmisega. – Naistevahelise muutlikkuse vahemik sobib kasutamiseks paremini kui ovulatsiooni pikkus, mille aeg ei ole teada, teada on ainult menstruatsiooni algus]]
Geenid
Alfa-alaühiku geen asub 6. kromosoomi lühema õla lookuses 12.21.
Aktiivsus
Nii isastel kui ka emastel isenditel on LH hädavajalik järglaste saamiseks.
Östrogeeni tagasiside sugunäärmetest (munanditest/munasarjadest) põhjustab hüpotalamusest vabaneva gonadropiini vabastava hormooni (GnRH – gonadotropin-releasing hormone) sisalduses piike, mis kontrollivad LH vabanemist ajuripatsist.
Normaalne sisaldus
LH sisaldus on lapseeas väike ja naistel suur pärast menopausi. Kuna LHd eritatakse lainetena, on tema keskmise kontsentratsiooni teadasaamiseks vaja jälgida LH sisalduse muutumist veres piisavalt pika aja jooksul.
Suguvõimekuse aastatel on tüüpiline sisaldus veres 1–20 IU/l. LH voo ajal saavutatakse füsioloogiline kõrgpunkt, mis kestab tavaliselt 48 tundi. Üle 18 aasta vanustel meestel peetakse normaalseks sisaldust 1,8–8,6 IU/l.
Ovulatsiooni ennustamine
Luteiniseeriva hormooni vabanemise järsk tõus viitab peatselt algavale ovulatsioonile. LH-d saab määrata uriinis testidega, mida tavaliselt viiakse läbi kord päevas, ajal, mil ovulatsiooni on oodata. näidu muutumine negatiivsest positiivseks vihjab peatsele ovulatsioonile 24–48 tunni jooksul. See annab naisele kaks päeva, et viljastuda.
Teste saab hinnata iseseisvalt, kasutades värvimuutvaid indikaatorpabereid või lugeda elektrooniliste mõõteseadmete digitaalseid andmeid.
LH testide tundlikkust mõõdetakse rahvusvahelise ühiku tuhandikes (miliinternational unit), testid on tavaliselt saadaval 10–40 mIU.
Kuna spermatosoidid võivad naise kehas jätkusuutlikuna püsida päevi ja LH vood toimuvad tavaliselt paar päeva pärast viljastumisevõimaluse algust, ei ole LH testid soovituslik raseduse vältimise vahend.
Suhteline suurenenud sisaldus
Lastel, kel esineb ajuripatsi või üldine varaküpsus, võivad LH ja FSH sisaldus olla sigimisvahemikes tavalise nende vanusele vastava väikese sisalduse asemel.
Polütsüstiliste munasarjade sündroomiga naistel esineb tihti ka suurenenud LH sisaldus, siiski ei välju LH sisaldus tavaliselt paljunemiseale normaalsest vahemikust.
Puudulik LH aktiivsus
Vähenenud LH eritus võib olla põhjustatud puudulikust munandi/munasarja talitlusest. Mehe organism ei suuda siis toota piisavalt spermatosoide. Naistel on amenorröa tavaline nähtus.
Haigused, mille puhul on LH eritus väga väike:
Saadavus
LH on saadaval FSH-ga segatuna ravimis Pergonal ja muudes kuseteede gonadotropiinides. Suurema puhastusastmega kuseteede gondatropiinid võivad vähendada LH osakaalu FSH suhtes. Ümberkombineeritud LH on saadaval kui lutropiin alfa (Luveris). Kõiki neid ravimeid tuleb manustada otse vereringesse süstides. Neid kasutatakse tavaliselt viljatuse teraapias, et stimuleerida folliikulite arengut.
Tihti kasutatakse LH asemel hCG-d, kuna see aktiveerib samu retseptoreid. Meditsiinilises kasutuses olev hCG saadakse rasedate naiste uriinist. See on odavam ja pikema poolestusajaga kui LH.
Sonic Youth
The Sonic Youth on 1981. aastal NYCis loodud USA alternatiivroki ansambel. Bändi liikmed on Thurston Moore (vokaal, rütmikitarr), Lee Ranaldo (vokaal, kitarr), Kim Gordon (basskitarr, vokaal) ja Steve Shelley (trummid). Sonic Youthi edu nende kodumaal oli suhteliselt tagasihoidlik, kuid nad olid palju edukamad Suurbritannias ja Mandri-Euroopas. 2011.
Bändi stiil sisaldab erinevate muusikastiilide, sealhulgas indie rock ' i ja noise rock ' i elemente.
Stańkava
Stańkava (transkribeerituna Stankava; poola keeles Stańków pod Mińskiem, vana nimetus Stańkaŭ (Станькаў)) on küla (endine alev) Valgevenes Minski oblasti Dziaržynski rajoonis, Stańkava külanõukogu halduskeskus. Asub Rapusa jõe kaldal.
USA naiste jalgpallikoondis 2004. aasta suveolümpiamängudel
USA naiste jalgpallikoondis 2004. aasta suveolümpiamängudel
Stańkava
Külas on keskkool ja internaatkool, seal asuvad ka kino ja raamatukogu (asub endises mõisapaviljonis). Vaatamisväärsusteks on XIX sajandil rajatud mõisakompleks ja samuti XIX sajandil ehitatud õigeusu kirik. Küla ümbruses paiknevad Stalini liini Minski kindlustatud rajooni tugipunktid.
Dacia Duster
Dacia Duster on Renault' ja selle tütarettevõtte Dacia koostöös loodud väikemaastur, mida tutvustati 2009. aasta lõpus.
Stańkava
Ajalugu
Stańkavat mainitakse esimest korda aastal 1407, toona oli see Dorohostajskite valdus. Hiljem läks küla Radziwillide valdusse, aga aastast 1772 kuulus see Czapskitele. Seoses administratiivse reformiga hakkas Stańkava kuuluma Minski vojevoodkonda ja Minski maakonda. Aastal 1558 oli Stańkava kolmekümne majaga alev, seal asusid nii õigeusu kui ka katoliku kirikud, alevis asus ka turuplats.
Dacia Duster
Teatud maades müüakse seda nimega Renault Duster (2014. aastal moodustasid Renault' nime all müüdud autod 60% kogumüügist) ning näiteks India turul müüdi esimese põlvkonna Dusterit ka Nissan Terrano nime all.
USA naiste jalgpallikoondis 2004. aasta suveolümpiamängudel
Vaata ka
Jalgpall 2004. aasta suveolümpiamängudel
Dacia Duster
Selle mudeli autosid müüdi 2014. aasta märtsis Eestis 26 tükki.
Stańkava
Ajalugu
Poola jagamisel hakkas Stańkava aastal 1793 Venemaa Keisririigi koosseisu kuuluma. Alev asus toona Minski kubermangus. Aastal 1815 rajati alevisse viinavabrik, aga aastal 1858 valmis praegune õigeusu kirik. Sajandi teisel poolel ehitas mõisa toonane omanik Emeryk Hutten-Czapski välja sealse mõisakompleksi, ühtlasi rajas ta sinna ka oma kollektsiooni jaoks muuseumi.
Aastast 1919 oli alev Valgevene NSV koosseisus. Aastal 1924 sai Stańkavast külanõukogu keskus, ühtlasi muudeti alev külaks.
Magic: The Gathering
"Magic: The Gathering" (lühend MTG, nime lühivorm "Magic") on üks maailma esimesi kogumiskaardimänge.
Mängu töötas välja Richard Garfield, 1993. aastal hakkas seda tootma Ameerika Ühendriikide rollimänguettevõte Wizards of the Coast, millest hiljem on saanud mängutootja Hasbro tütarettevõte. "Magic" on jätkuvalt elujõuline, hinnanguliselt on sellel kaksteist miljonit mängijat. "Magicut" mängivad kaks või enam mängijat, kasutades trükitud või virtuaalset kaardipakki (mängu ametlikus veebiversioonis "Magic: The Gathering Online" või muudes mänguprogrammides).
Turniirid
Wizards of the Coast on töötanud välja rahvusvahelise turniirisüsteemi, samuti on tekkinud elukutseliste mängijate kogukond ja ulatuslik kasutatud kaartide turg. Haruldaste kogumisobjektidena ja mängu väärtuse tõttu võivad "Magicu" kaardid olla ka rahaliselt suure väärtusega. 2005. aastal müüdi üks "Black Lotus" 20 000 USA dollari eest.
Mängust ilmub alatasa uusi versioone, kus on muudetud kaartide sisu, mängumaailmu ja reegleid.
Oleg Pjatnitski
Oleg Pjatnitski on endine Eesti kurjategija ja sarimõrvar.
Hülosoism
Hülosoism (inglise hylozoism) on filosoofiline seisukoht, et mateeriale (kaasa arvatud universumile tervikuna) on omane elu ning iga materiaalne asi (ka väikseim osake) on suuremal või vähemal määral elus.
Termini võttis 17. sajandil kasutusele inglise filosoof Ralph Cudworth.
Oleg Pjatnitski
1983. aastal mõisteti ta õigeks.
Ta vabanes vanglast tingimisi 2021. aasta aprillis, olles vanglas umbes 38 aastat.
Välislingid
[https://reporter.postimees.ee/7226719/reporter-endine-eluaegne-vang-oleg-pjatnitski-vabanes-vanglast. Endine eluaegne vang Oleg Pjatnitski vabanes vanglast]
Tamme-kirisikk
Tamme-kirisikk (Clytus arietis) on mardikaliste seltsi siklaste sugukonda kuuluv putukaliik.
Putukat esineb Eestis peamiselt Lääne-Eestis, kuid ta ei ole sage.
Jakob Ingebrigtsen
Ingebrigtsen jõudis Euroopa keskmaajooksu paremikku 16-aastaselt. 2017. aastal sai temast Eugene'i Teemantliiga etapil noorim jooksja, kes läbinud miilijooksu alla 4 minuti. Juulis püstitas ta juunioride Euroopa rekordi 3000 meetri takistusjooksus 8.26,81. 2017. aasta juunioride Euroopa meistrivõistlustel võitis ta kuldmedali 5000 meetri jooksus ja 3000 meetri takistusjooksus.
2018. aastal võitis ta Euroopa meistrivõistlustel Berliinis kuldmedali 1500 meetri ja 5000 meetri jooksudes. Juunioride maailmameistrivõistlustel Tamperes võitis ta hõbeda 1500 meetri jooksus ja pronksi 5000 meetri jooksus.
2021. aastal võitis Ingebrigtsen Torunis Euroopa sisemeistrivõistlustel kullad 1500 meetri jooksus ja 3000 meetri jooksus. Juunis ületas ta Firenze Teemantliiga etapil Mohammed Mourhitile kuulunud 5000 meetri jooksu Euroopa rekordi ajaga 12.48,45. Olümpiamängudel Tokyos keskendus ta 1500 meetri jooksule ning tuli olümpiarekordi ning Euroopa rekordi 3.28,32-ga Timothy Cheruiyoti ning Josh Kerri ees olümpiavõitjaks.
2022. aasta sisehooajal püstitas Ingebrigtsen 1500 meetri jooksu sisemaailmarekordi 3.30,60. Sisemaailmameistrivõistlustel Belgradis oli ta samal distantsil etiooplase Samuel Tefera järel teine. Maailmameistrivõistlustel võitis ta 1500 meetri jooksus briti Jake Wightmani järel hõbeda. 5000 meetri jooksus tuli ta Jacob Kropi ja Oscar Chelimo ees maailmameistriks.
2023. aasta Euroopa sisemeistrivõistlustel Istanbulis võitis Ingebrigtsen 1500 meetri jooksus kuldmedali võistluste rekordiga 3.33,95. 3000 meetri jooksus tuli ta Euroopa meistriks Norra rekordiga 7.40,32.
Ingebrigtsen on Daniel Komeni järel teine sportlane, kes suutnud joosta 1500 meetrit alla 3.30, 3000 meetrit alla 7.30 ja 5000 meetrit alla 12.50.
2018. aastal valiti ta Norra aasta sportlaseks.
Isiklikud rekordid
Allikas: IAAF
Isiklikku
Jakob Ingebrigtseni treener on tema isa Gjert Ingebrigtsen. Jakobi vanemad vennad Henrik ja Filip on samuti jooksjad. 2016. aastast osalevad nad NRK tõsielusarjas "Team Ingebrigtsen".
Tulevikustsenaarium
Tulevikustsenaarium on võimalike tulevikusündmuste kirjeldus, mis lähtub eri vaatenurkadest minevikus toimunud ning olevikus ja tulevikus toimuvatele arengutele.
Tulevikustsenaariumid jagatakse mitmeti, nt ennustavad (inglise forecasting) või tuletavad (inglise backcasting), uurivad või normatiivsed, kvalitatiivsed või osaliselt kvantitatiivsed.
Mokeni keel
Mokeni keel on Lääne-Austroneesia keelte mokleni rühma kuuluv keel, mida räägitakse Birma lõunaosas Mergui saarestikus ja piirnevatel aladel Tais.
MTG
MTG on lühend, mil on eri tähendusi:
Joseph Roth
pisi|Joseph Roth (1926) Joseph Roth (sünninimi Moses Joseph Roth; 2. september 1894 Brodõ, Austria-Ungari (tänapäeval Ukraina) – 27. mai 1939 Pariis) oli juudi päritolu Austria kirjanik ja ajakirjanik.
Esimese maailmasõja järel elas Roth mõnda aega Viinis ja asus seejärel elama Berliini, kus tegutses ajakirjanikuna. Ta töötas aastatel 1923–1932 Frankfurter Zeitungi korrespondendina ja reisis palju ringi. Enamasti elas ta hotellides, oma korter oli tal ainult lühiajaliselt. 1922. aastal Roth abiellus, kuid abielu kujunes õnnetuks, kuna ta naine haigestus 1928. aastal skisofreeniasse.
Joseph Rothi esimesed jutustused ilmusid 1916. aastal. Esikromaan "Das Spinnennetz" ("Ämblikuvõrk") ilmus 1923. aastal ajalehes järjejutuna. Rothi peateoseks peetakse romaani "Radetzkymarsch" ("Radetzky marss", 1932).
Ungari Jalgpalliliit
Ungari Jalgpalliliit (MLSZ) (ungari keeles Magyar Labdarúgó Szövetség) on Ungari jalgpalli katusorganisatsioon, mis korraldab kohalikke jalgpallimeistrivõistlusi (sh Nemzeti Bajnokság I), haldab eri koondisi (sh esinduskoondist).
Kampsulilaid
Kampsulilaid on Pärnu maakonnas Lääneranna vallas Paatsalu lahes asuv väike saar (laid). Laiu pindala on 0,39 hektarit ja rannajoone pikkus 304 meetrit.
Laid on pikliku kujuga ja kruusase pinnamoega.
Laid kuulub Väinamere hoiualasse ja on looduskaitse all.
Laiu koordinaadid on.
Bîc
Bîc on jõgi Moldovas, Dnestri parempoolne lisajõgi.
Bîc on 155 km pikk ja tema valgla pindala on 2150 km².
Juri Andropov (jõelaev)
Juri Andropov (vene keeles Юрий Андропов) on nelja tekiga Dmitri Furmanov-klassi (projekt 302 teine seeria) Venemaa jõereisilaev, mis on ehitatud VEB Elbewerften Boizenburg/Roßlau laevatehases Saksa DV-s 1986. aastal. Laeva saksa tüübinimetus on BiFa 129M (Binnenfahrgastschiff, 129 meetrit), moderniseeritud. Laev sai nime nõukogude poliitiku Juri Andropovi auks.
Ajalugu
Kiil pandi laevale tehasenumbriga 386 VEB Elbewerften Boizenburg/Roßlau laevatehases ning laev anti Gorkis asuvale Volga Laevakompaniile (ГП Волжское объединённое речное пароходство МРФ РСФСР) üle 1986. aastal. Riigiettevõte Volga ühendatud jõelaevandus, hiljem eraettevõte OAO Volga laevandus (ОАО Волжское пароходство) ja selle tütarettevõte Vodohod on kasutanud jõelaeva Juri Andropov kruiisidel Volgal, Moskva jõel ja Neeval. 2010. aastast kasutatakse laeva hotellina naftaleiukohal Kaspia merel.
Janez Janša teine valitsus
Janez Janša teine valitsus oli Sloveenia valitsus alates 27. jaanuarist 2012 kuni 27. veebruarini 2013, mil valitsusele avaldati umbusaldust.
Hüpoteetilis-deduktiivne meetod
Hüpoteetilis-deduktiivne meetod (inglise hypothetico-deductive model) on teadusliku tunnetuse meetod, mille puhul püstitatakse hüpotees ning kontrollitakse siis sellest ja tingimuste kirjeldusest deduktiivselt järelduva väite vastavust tegelikkusele.
Hüpoteetilis-deduktiivse meetodiga saab hüpoteesile vaid kinnitusi leida, mitte aga tõestada hüpoteesi paikapidavust.
Torrensi jõgi
pisi|Torrensi jõgi Torrensi jõgi (inglise keeles River Torrens) on umbes 85 km pikkune jõgi Lõuna-Austraalia osariigis, mis suubub merre Adelaide'is.
Torrens on 85 km pikk. Ta algab 480 m kõrguselt, mis teeb tema languks 5,65 m/km. Tema allikas on Mount Lofty ahelikus ja suue Saint Vincenti lahes. Jõe valgla suurus on 508 km² ja vooluhulk suudmes keskmiselt 0,71 m³/s.
Enne eurooplaste saabumist elasid jõe valglas kaurnad, kes nimetasid jõge Karra wirraparri. Eurooplaste saabumise järel kaurnate kultuur hävitati ja kaurna keele pärismaised kõnelejad surid 1931 välja, kuid 19. sajandi esimesel poolel oli see keel üsna korralikult dokumenteeritud, mistõttu 1990. aastatel sai võimalikuks keele taassünd.
Eurooplased avastasid Torrensi 1836 ja rajasid Adelaide'i juba sama aasta lõpul. Jõgi nimetati koloneli Robert Torrensi järgi, kes parlamendiliikmena propageeris väljarännet Suurbritannia emamaalt kolooniatesse, et vähendada ülerahvastust Briti saartel. Tal oli tähtis roll Lõuna-Austraalia koloonia rajamisel ja ta juhatas esimest komisjoni, mis selle koloonia asutamist organiseeris. 1841 lasti ta lahti huvide konflikti tõttu, kui selgus, et ta oli ka ise Lõuna-Austraaliasse maad ostnud.
Talviti ja kevaditi on ette tulnud tulvasid, mis purustavad sildu ja ujutavad üle jõe kaldaalasid. Nende vältimiseks on jõe kallastele rajatud pargid, millest ei ole nii kahju, kui jõgi need üle ujutab, ning jõele on rajatud 3 veehoidlat, mis suurvee ajal veega täidetakse ja kuivaperioodi ajal tühjaks lastakse.
Eurooplaste elamaasumine jõe valglasse on selle maa-ala elustikku suurel määral mõjutanud. Seda on tehtud nii tahtlikult kui tahtmatult. 19. sajandil võeti linna maa-alalt maha ürgmets, jõepõhjas olnud kruusa kasutati ehitustöödeks ja sisse toodi hulk võõrliike. Viimasel ajal on paljusid pärismaiseid liike sinnakanti tagasi asustatud ja võõrliikidega on hakatud võitlema.
Linna asutamise esimestel aastatel kasutati Torrensit niihästi joogivee võtmiseks kui reoveekanalina. Niisugune ebasanitaarne olukord tekitas tüüfuse ja koolera puhanguid. Kruusa kõrvaldamine jõe põhjast muutis jõe sogaseks ja soodustas kallaste erosiooni. 1870. aastatel kirjutas Anthony Trollope, et midagi inetumat kui Torrens on võimatu näha või isegi kirjeldada. Jõge nimetati haisvaks solgikanaliks ja see erines määratult sellest metsajõest, mis ta oli olnud pool sajandit varem.
Tänapäeval on jõe seisund küll palju paranenud, aga see on endiselt halb. Eriti kevadel ja suvel on jõel sageli täheldatud veeõitsengut ja kolibakterite masspaljunemist. Tööd jõevee kvaliteedi tõstmiseks jätkuvad.
Bic
Bic võib tähendada järgmist:
Karjalaid
Karjalaid on Saare maakonnas Saaremaa vallas asuv väike saar (laid).
Laiu koordinaadid on.
Wesselsbron
Wesselsbron on linn Lõuna-Aafrika Vabariigis Free State'i provintsis Lejweleputswa ringkonnas Nala vallas.
Wesselsbron on asutatud 1920. aastal, linnaõigused sai 1936. aastal.
Lõuna-Aafrika Vabariigi 2011. aasta rahvaloenduse andmetel oli Wesselsbroni elanikest mustanahalisi aafriklasi 94,8%, valgeid 4,1%, värvilisi 0,5%, India või Aasia päritolu inimesi 0,4% ja teisi 0,1%. Sotho keelt pidas emakeeleks 75,4% inimesi, koosa keelt 8.9%, afrikaani keelt 6,0%, tsvana keelt 4,2% ja teisi keeli 5,5%.
Islandi Jalgpalliliit
Islandi Jalgpalliliit (KSÍ) (islandi keeles Knattspyrnusamband Íslands) on Islandi jalgpalli katusorganisatsioon, mis korraldab kohalikke jalgpallimeistrivõistlusi (sh Úrvalsdeild), haldab eri koondisi (sh esinduskoondist).
Narnia
Narnia on fantaasiamaailm, milles toimub C. S. Lewise ulmeraamatute sarja "Narnia kroonikad" tegevus. Samuti räägitakse Narniast teistes Lewise raamatute põhjal loodud teostes, sh nende filmiversioonides.
Kitsamas tähenduses on Narnia selles maailmas asuv kuningriik, millesse raamatute peategelased algselt satuvad.
Leonid Mihhelson
pisi Leonid Mihhelson (vene keeles Леонид Викторович Михельсон; sündinud 11. augustil 1955 Kaspiiskis) on vene oligarh, vene gaasifirma Novatek suurosanik.